Document ID: /roh_data/filtered/fineweb-2-filterrobots_roh.jsonl.gz/73784

fiasta d'inauguraziun dalla halla plurivalenta - 16-12-2017
Preziai geniturs
Ils 16 da december ha la fiasta d’inauguraziun dalla nova halla plurivalenta liug. La scola separticipescha a quell’occurrenza cun in program da rama. La sonda, ils 16-12-2017 suentermiezdi vala sco temps da scola.
La participaziun alla fiasta d’inauguraziun ei obligatoria per tut ils affons.
Damondas da congedi ein da motivar e d’inoltrar a scret per mauns dil scolast da classa. Il scolast da classa decida tenor cumpetenza sebasond sil reglament d’absenzas dalla vischnaunca da Tujetsch ni dat vinavon la damonda alla instanza cumpetenta.
purschida definitiva structuras dil di 2017/18
Sin fundament dallas annunzias inoltradas porscha la scola Sedrun igl onn da scola 2017/18 neginas structuras dil di supplementaras ordeifer il temps d’instrucziun. Tenor lescha da scola ei ina tala da garantir cun silmeins 8 annunzias per in’unitad. Quei diember d’annunzias ei tenor il sclariment succedius buca vegnius contonschius.
La purschida da survigilonza per il temps da bloc (08.15-11.45) vala per ils affons annunziai.
Ei dat la pusseivladad da nezegiar structuras dil di ella canorta Lumpazi. Cheu sut anfleis vus las informaziuns necessarias en caussa:
Kita Lumpazi
Via dalla Stampa 8
7180 Disentis/Mustér
+41 81 936 40 65
This email address is being protected from spambots. You need JavaScript enabled to view it.
preavis 2017/18 - referats da reto cadosch
Igl ei gartegiau d’organisar duas seras d’informaziun per geniturs ed interessai cun il enconuschent referent Reto Cadosch. El capescha da far referats interessants cun tipps concrets ed orientai alla pratica. Per plascher reservei gia oz quels dus termins – ils 31/10/2017 ed ils 23/11/2017.
Continue Reading
viadi d'atun - 1. e 2. classa
Il viadi dall'emprema e secunda classa ha purschiu allas scolaras ed als scolars enzatgei tut special. Quei di han els numnadamein saviu ir a spass cun lamas. Entginas impressiuns anfleis vus cheu sut.
Continue Reading
viadi d'atun - scoletta
Edi Hess da Rueras/Dieni pratichescha entginas lavurs purilas sco avon biars onns. Ina da quellas ei il cavar truffels. Cun cavagl e criec slucca el la tiara per aschia saver raccoltar ils truffels.
Gia sco igl onn vargau essan nus vegni envidai da segidar da raccoltar. Bugen havein nus priu encunter quella invitaziun e cumbinau cun il viadi d'atun. Igl ei adina fetg spannegiond da mirar tgei grondezias e fuormas fetg differentas ch'ils truffels han.
Suenter haver raccoltau varga ina tonna truffels e priu encunter la pagaglia en fuorma da truffels essan nus serendi giu sil Plaun da Pors per guder il bein meritau gentar. Igl ei stau in bellezia di che vegn a restar en buna memoria.
Continue Reading
viadi d'atun - 4. classa
Il viadi d'atun dalla 4. classa ha menau las scolaras ed ils scolars els suandonts loghens: Val Blaua - Plaun Schlaus - Pardatsch da vaccas - Surrein - Sedrun.
A Pardatsch havein nus saviu far paun sil fest, barsar, termagliar, far legher e guder ina bellezia survesta.
fotografias dad Ursula Cadalbert
viadi d'atun - 5. classa
Il venderdis da bialaura ei l'entira Scola Sedrun serendida sin viadi da scola. La 5. classa ha la Renate menau tochen al mir da fermada dil Lag da Nalps. Silsuenter essan serendi a pei dalla spunda sulegliva siadora, nua che nus havein allura fatg ina pausa. Da leu essan viandai vinavon encunter il Tgom - quei cun guder ina bellezia survesta da panorama. Gentau havein silla plazza da grillar da Prau Nausch. Leu ei vegniu barsau ligiongias e schizun baghegiau ina tegia. Cura che quella ei stada finida haven puspei priu la via suttapeis ed essan serendi viers Sedrun. Tut en tut ei quei stau in fetg bi viadi d'atun.
Continue Reading
la scola ord in'autra perspectiva
Cheu veseis vus la Scola Sedrun inaga ord in'autra perspectiva - numnadamein da surengiu. Las fotografias ein vegnidas furnidas dalla polizia cantunala dil cantun Grischun. Cordial engraziament persuenter.